Matkailijat haluavat ostaa palveluja ja lisää tekemistä 

Etelä-Suomeen matkustavat kansainväliset vieraat tulevat ensisijaisesti kokemaan kaupunkielämää. Shoppailun ohi houkuttimena kiilasi kuitenkin paikallinen kulttuuri. Luonto vei puolestaan voiton designilta. 

”On hienoa todeta, että matkailijat olivat tyytyväisiä kokemaansa. Hälyttävää on kuitenkin se, että puolet vastaajista ei ostanut mitään aktiviteetteja täällä ollessaan. Tehdyistä ostoksista yli kolmannes tehtiin internetistä. Matkailuinfon ja hotellin vastaanoton osuudet olivat vain 10 %:n luokkaa”, pohtii kansainvälisille vapaa-ajan matkailijoille tehdyn tutkimuksen vastuuhenkilö Leena Grönroos HAAGA-HELIA ammattikorkeakoulusta. 

Maaliskuussa 2014 Helsinki-Vantaan lentoasemalla, Länsiterminaalissa ja Olympiaterminaalissa Helsingissä tehtyyn tutkimukseen osallistui lähes 900 vähintään yhden päivän viettänyttä kansainvälistä matkailijaa.

Matkailijoiden parhaat kokemukset olivat asioita, joista ei juurikaan tuloa matkailualan yrityksille. Tärkeimmät olivat ystävälliset, avuliaat paikalliset ihmiset, luonto, kaupunkikävely, ystävien ja sukulaisten tapaaminen, museot ja kirkot. Muita olivat puhdas ilma, suomalainen elämäntapa, hyvä julkinen liikenne ja Suomenlinna. Tuloa tuottavista kokemuksista tärkeimmät olivat ruoka, ravintolat ja yöelämä, ostokset ja kiertoajelut, 
 
Vastaajista 45 % ei ollut käynyt aikaisemmin Suomessa. Positiivista oli palaavien matkailijoiden määrä: 36 % vastaajista oli käynyt Etelä-Suomessa aiemmin jo vähintään kolme kertaa.
   
Mitä matkailijat haluavat tehdä seuraavalla kerralla Etelä-Suomessa? Ehdottomasti lisää tekemistä: 
luonnon kokemista tekemisen kautta, esimerkiksi talviurheilun, kalastuksen, retkien ja veneilyn avulla, elämää suomalaisten kanssa ja erityisesti tekemistä sunnuntaille.

Tutkimuksen taustaa 

Kyselyn toteutti HAAGA-HELIA ammattikorkeakoulu osana Euroopan Union aluekehitysrahaston rahoittamaa ja Uudenmaan liiton koordinoimaa TouNet- Tourism Development in co-opetition in Southern Finland and Baltic Region –hanketta.

Lisätietoja:
Lehtori Leena Grönroos, HAAGA-HELIA amk, puh. 040 488 7187

Yhteenvetoa tutkimusten tuloksista

1. Mikä houkutteli matkailijan Etelä-Suomeen? 
Kaupunkielämää 40%, paikallinen kulttuuri, ostokset, VFR (visiting friends and relatives), luonto ja design. 
 
Etelä-Suomeen matkustavat kansainväliset matkailijat tulevat ensisijaisesti kokemaan kaupunkielämää. Ostosten ohi kiilasi kuitenkin paikallinen kulttuuri. Luonto vie puolestaan voiton designilta. Tällaisia tuloksia saatiin

2. Ihmiset ovat matkailijoille edelleen tärkeitä tiedonlähteitä   
- Matkailukohteen kotisivulta, kysyvät ystäviltä ja tuttavilta, esitteestä, kysyvät paikallisilta ihmisiltä ja hotellin vastaanotosta.   

 

Etelä-Suomi oli useimmille ensisijainen matkan kohde. 

3. Matkaseura: 30% ystävien kanssa, 24% pariskunta, 23% yksin, 11% lapsiperhe

4. Matkailijat viipyivät Etelä-Suomessa
30% enemmän kuin neljä yötä, 23% yksi päivä, 21% kolme-neljä yötä, 20% kaksi yötä

5. Aikaisemmat vierailut Suomessa: 
45% ei ollut käynyt aikaisemmin Suomessa, ja 36% kolme kertaa tai enemmän!